Lars Christian Lilleholt

Lars Christian Lilleholt (født 2. mars 1965 i Odense) er en dansk politiker (V). Han var Danmarks energi-, forsynings- og klimaminister fra 2015 til Lars Løkke Rasmussens tredje regjering gikk av i 2019.

Lilleholt har gjennomført økonomiske og samfunnsvidenskapelige studier ved Odense Universitet og ble utdannet fra Journalisthøjskolen i 1993. Etter å ha arbeidet ved Vejle Amts Folkeblad og Fyns Amts Avis ble han ansatt i Danske Fjernvarmeværkers Forening i 1995. Her var han informasjonssjef fra 1998 til 2001.

Han virket som lokalpolitiker i Odense kommune fra 1994 til 2015 og har vært Folketingsmedlem for Venstre siden 2001. I 2015 ble han energi-, forsynings- og klimaminister i Lars Løkke Rasmussens andre regjering. Da Lars Løkke Rasmussens tredje regjering ble dannet i november 2016, fortsatte han på samme ministerpost.

Lilleholt ble kommandør av Dannebrogordenen i 2017.

Referanser

Eksterne lenker 
 

Danske klima- og energiministre
Venstre-ministre (Danmark)
Folketingsmedlemmer fra Venstre (Danmark)
Danske journalister
Dannebrogordenen
Personer fra Odense